Γύρω στα 500 άτομα έχουν μαζευτεί εδώ κι έχουν παράξενα βλέμματα.
Είναι ένα βλέμμα... Δεν ξέρω, δύσκολα περιγράφεται.
Μοιάζουν σαστισμένοι. Δεν πιστεύουν ότι ο Τζον Λένον είναι νεκρός.
Το πλήθος ήταν σκυθρωπό. Δεν ήρθαν για κοινωνικές επαφές.
Ήρθαν να θρηνήσουν.
Η γυναίκα του Λένον, η Γιόκο Όνο, ζήτησε ο θάνατός του...
Σ' ΑΓΑΠΩ ΤΖΟΝ
Το πρωί μετά τον θάνατό του,
πέρασα την πύλη
κι υπήρχε η κίτρινη ταινία της αστυνομίας γύρω από την είσοδο.
Κι υπήρχαν σπασμένα τζάμια στο έδαφος.
Και το αίμα του Τζον στο πεζοδρόμιο.
ΕΛΙΟΤ ΜΙΝΤΖ ΦΙΛΟΣ
Κι έπρεπε να περάσω από πάνω για να μπω στο κτίριο.
Η Γιόκο ήταν σαν χαμένη.
Κοιτούσε στην τηλεόραση για λίγο, παρότι είχε κλειστό τον ήχο.
Έδειχνε το ίδιο πράγμα ξανά και ξανά.
Ακούγαμε τα τραγούδια από κάτω, παρότι ήμασταν στο ρετιρέ.
Τα ακούγαμε πάρα πολύ καθαρά.
Και τότε με κοίταξε κι είπε "Γιατί να το κάνει κάποιος αυτό;"
Ο ΦΥΛΑΚΑΣ ΣΤΗ ΣΙΚΑΛΗ
JOHN LENNON: ΔΟΛΟΦΟΝΙΑ ΧΩΡΙΣ ΔΙΚΗ
ΕΠΕΙΣΟΔΙΟ 2
Η ΕΡΕΥΝΑ
Ναι. Είμαι ο επικεφαλής ντετέκτιβ Τζέιμς Τ. Σάλιβαν
από την Αστυνομία Νέας Υόρκης.
Σας καλέσαμε για να σας ενημερώσουμε για όσα γνωρίζουμε έως τώρα
και για το τι έχει συμβεί μέχρι στιγμής
αναφορικά με την ανθρωποκτονία του Τζον Λένον.
Έχουμε συλλάβει τον Μαρκ Ντέιβιντ Τσάπμαν,
κάτοικο του αριθμού 55 της οδού Σάουθ Κουκούι, Κ-Ο-Υ-Κ-Ο-Υ-Ι,
στη Χαβάη, για την ανθρωποκτονία του Τζον Λένον.
Έχει νοσηλευτεί σε ψυχιατρείο;
Δεν το γνωρίζουμε.
Πώς φερόταν; Λογικά;
- Συμπεριφερόταν πολύ ήρεμα. - Μας λέτε πού...
- Ήταν λογικός; - χτυπήθηκε ο Λένον;
Έφερε... Τον πυροβόλησε... Βασικά, όχι. Δεν μπορώ να πω ότι τον πυροβόλησε.
Αυτό θα το καθορίσει ο ιατροδικαστής.
Μα έφερε επτά τραύματα.
Μπορεί να είναι εισόδου και εξόδου, όμως.
Πόσοι πυροβολισμοί;
Το όπλο ήταν άδειο. Πέντε βολές.
Προέβαλε λόγο; Κίνητρο;
Όχι.
- Ευχαριστούμε! - Ευχαριστώ.
ΑΦΗΓΗΣΗ ΚΙΦΕΡ ΣΑΔΕΡΛΑΝΤ
ΜΜΕ από όλο τον κόσμο έχουν καταφθάσει στο 20ό τμήμα της Αστυνομίας Ν. Υόρκης.
Θέλουν απεγνωσμένα να μάθουν περισσότερα για τον άντρα
που μόλις δολοφόνησε τον Τζον Λένον.
Πού ήταν; Έδρασαν μαζί;
Σας ευχαριστώ όλους.
Περιφέρονται ελεύθερα και μιλούν με αστυνομικούς που ερευνούν την υπόθεση.
Μισό να φτιάξω τα χαρτιά.
Στο τμήμα περιβαλλόμουν από ρεπόρτερ, γιατί όλοι ήθελαν να μάθουν.
- Πόσοι πυροβολισμοί; - Ήταν αναίσθητος;
Απ' όσο γνωρίζω, αναίσθητος.
Βογκούσε, έλεγε κάτι;
- Όχι. - Και η Γιόκο;
Ήταν σε κατάσταση υστερίας. Ναι.
Ήταν κάποιος απ' την Αγγλία, κάποιος απ' τη Γερμανία...
ΑΣΤΥΝΟΜΙΚΟΣ
που ήθελαν να μου μιλήσουν, και...
Ήταν τόσο σημαντική υπόθεση, που κυκλοφόρησε σε όλο τον κόσμο,
κι όλοι ήθελαν να μάθουν.
- Τι ξέρουμε για τον ύποπτο; Τι σας λένε; - Δεν ξέρω τίποτα, φίλε μου.
Πού ήταν όταν ήρθατε εσείς;
- Είχε συλληφθεί. - Από ποιον;
Από τον αστυνομικό Σπίρο.
Έχετε μια γενική περιγραφή του υπόπτου;
Όταν μου ανέθεσαν να φρουρώ τον Τσάπμαν στο γραφείο των ντετέκτιβ,
ήταν σοκαριστικό
να βρίσκομαι στον ίδιο χώρο μ' αυτόν τον τύπο που μόλις σκότωσε τον Λένον.
Και στην αρχή ήταν ηρεμότατος,
αλλά μετά άρχισε να αγχώνεται και να τρέμει.
Μπήκε ένας ντετέκτιβ και είπε "Ενημερώσαμε τη γυναίκα σου στη Χαβάη..."
Και τότε πραγματικά ταράχτηκε και αγχώθηκε.
Κι είπε "Πρέπει να πάω στην τουαλέτα".
Είπα "Εντάξει, θα σε πάω εγώ στην τουαλέτα".
Τον πήγα στην τουαλέτα.
Κι όσο ήμουν εκεί του είπα "Συνειδητοποιείς τι έχεις κάνει;"
Λέει "Ναι. Σκότωσα τον εαυτό μου. Είμαι ο Τζον Λένον".
Κι εγώ... Τον κοιτούσα. Είχα την επιθυμία να τον πετάξω απ' το παράθυρο, αλλά...
Παίρνουν μια αρχική κατάθεση από τον Τσάπμαν.
Μετά του επιτρέπουν να μιλήσει στη γυναίκα του.
20ό ΑΣΤΥΝΟΜΙΚΟ ΤΜΗΜΑ ΑΣΤΥΝΟΜΙΑ ΝΕΑΣ ΥΟΡΚΗΣ
- Η Γκλόρια; - Ναι.
Είμαι ο αστυνομικός Σπίρο.
- Ναι. - Έχω εδώ τον άντρα σου.
- Είναι... - Ήθελε να πάρω να σου πω ότι είναι καλά.
Θα σου μιλήσει τώρα.
Η συνομιλία καταγράφεται, μήπως ο Τσάπμαν αποκαλύψει καίριες πληροφορίες.
- Γεια. - Γεια, Μαρκ.
Έχεις αστυνομία εκεί;
Όχι. Ένας ρεπόρτερ τηλεφώνησε πρώτος.
Δεν θα μιλήσω με κανέναν άλλον.
Το ξέρω. Άρα, δεν θες να έρθω εκεί;
- Πού; - Στη Νέα Υόρκη.
Όχι. Κάτσε εκεί που είσαι.
Έχεις συνειδητοποιήσει τι έχεις κάνει;
Εντάξει. Σ' αγαπώ, πάντως. Πάντα θα σ' αγαπώ.
Κι εγώ σ' αγαπώ. Σ' αγαπώ.
Εντάξει. Γεια.
Το πρόβλημα δεν ήταν αν είχαμε το σωστό άτομο.
Όντως είχαμε τον δολοφόνο.
Ρ. ΧΟΦΜΑΝ ΝΤΕΤΕΚΤΙΒ
Ήμασταν απόλυτα βέβαιοι, αλλά θέλαμε να αποκλείσουμε
κάθε πιθανότητα να είχε βοήθεια ή οτιδήποτε άλλο.
Ήθελα να βρω κάθε πιθανό μάρτυρα κι οποιονδήποτε
που είδε το παραμικρό, προτού εξαφανιστούν.
Ο οδηγός ταξί Ρίτσαρντ Πίτερσον
προσφέρεται να βοηθήσει ως καίριος μάρτυρας.
Όταν έφτασα στο τμήμα ήταν τρελοκομείο.
Ρ. ΠΙΤΕΡΣΟΝ ΟΔΗΓΟΣ ΤΑΞΙ
Τρελοκομείο.
Ο Τύπος είχε αρχίσει να μαζεύεται.
Ήταν σοβαρή υπόθεση.
Μου έκαναν ερωτήσεις και τους είπα ακριβώς ό,τι είδα.
Αλλά μ' έβαλαν να τα επαναλάβω χίλιες φορές
γιατί ήταν πολύ παράξενο.
Αφού τον πυροβόλησε,
ο Τσάπμαν συνέχισε να στέκεται εκεί με το όπλο.
Και μετά το πέταξε, έβγαλε το πανωφόρι του
κι έβγαλε το βιβλίο και το κρατούσε. Ο Φύλακας στη Σίκαλη.
Αυτή η αλλόκοτη συμπεριφορά επιβεβαιώνεται
από έναν από τους πρώτους αστυνομικούς που μετέβησαν.
Κάτι ασυνήθιστο ήταν ότι όταν συνελήφθη ο Τσάπμαν...
ΑΣΤΥΝΟΜΙΚΟΣ
δεν προσπαθούσε να διαφύγει, αλλά διάβαζε ένα βιβλίο.
Σκέφτομαι το ένα ή τα δύο λεπτά που ίσως είχε
για να τρέξει να εξαφανιστεί στο πάρκο,
να πάρει το αεροπλάνο για Χαβάη.
Και ποιος θα το μάθαινε;
Αφού ανακρίνεται, ο Τσάπμαν κατηγορείται για φόνο.
Όταν τον έβγαλαν απ' το τμήμα
για το δικαστήριο, αποφασίστηκε ότι αν...
Π. ΚΑΛΕΝ ΑΣΤΥΝΟΜΙΚΟΣ
Ίσως κάποιος ήθελε να τον πυροβολήσει. Κάναμε έναν αντιπερισπασμό.
Αρκεί να βρίσκαμε έναν εθελοντή να κάνει το δόλωμα!
Κάποιον που δεν καιγόταν να ζήσει.
Δεν ξέρω ποιον έβαλαν. Κι έτσι έγινε.
Στη φωτογραφία με τον Στιβ να τον βγάζει έξω δεν είναι εκείνος.
Εκείνος βγήκε από άλλη πόρτα κι ένα περιπολικό τον πήγε στο δικαστήριο.
Ενώ μεταφέρεται για την απαγγελία κατηγορίας,
δημοσιογράφοι απ' όλο τον κόσμο
αρχίζουν να ερευνούν ποιος είναι ο Μαρκ Τσάπμαν.
Ενώ οι φαν των Beatles κάνουν τις δικές τους αγρυπνίες,
το ίδιο ερώτημα εκφράζεται απ' όλους.
Γιατί να θέλει κάποιος να σκοτώσει τον Λένον;
Ο ύποπτος ταυτοποιήθηκε ως ο Μαρκ Ντέιβιντ Τσάπμαν, 25 ετών.
Ένας άνεργος φύλακας από τη Χονολουλού.
Ο Μαρκ Ντέιβιντ Τσάπμαν είναι φωτογράφος από τη Χαβάη.
Εργαζόταν ως οικονόμος και ως τυπογράφος στο νοσοκομείο Κασλ Μεμόριαλ...
Με κάθε νέο γεγονός που έρχεται στο φως,
η εικόνα του Μαρκ Ντέιβιντ Τσάπμαν αλλάζει.
Όλος ο κόσμος ξέρει ποιος ήταν ο Τζον Λένον
και τώρα προσπαθούμε να καταλάβουμε...
Να συνθέσουμε την εικόνα του φερόμενου ως φονιά,
ίσως για να το εκλογικεύσουμε κάπως, αν γίνεται.
Ανακαλύπτουν ότι παραμονές του φόνου ο Τσάπμαν έμεινε στο ξενοδοχείο Sheraton.
Ζητούν ένταλμα από δικαστή για να ψάξουν το δωμάτιό του.
Και ντετέκτιβ καταφθάνουν στο σημείο.
Αφού συλλάβαμε τον ύποπτο,
πήγαμε στο δωμάτιο του ξενοδοχείου και πήραμε άδεια να εισέλθουμε.
Στο κομοδίνο βρήκαμε φωτογραφίες και κάποια...
Και προσωπικά αντικείμενα του Τσάπμαν.
Προφανώς, τα άφησε για να τα βρούμε.
"Ο κατηγορούμενος είχε αφήσει τα ακόλουθα αντικείμενα στο τραπέζι:
το διαβατήριό του, μια κασέτα με μουσική του Τοντ Ράντγκρεν,
μια Βίβλο ανοιχτή στο Κατά Ιωάννη Ευαγγέλιο.
Στο κέντρο με τα προσωπικά του αντικείμενα
είχε τοποθετήσει μια μικρή αφίσα από το Ο Μάγος του Οζ.
Μια επιστολή από υπεύθυνο σε Χριστιανική Αδελφότητα Νέων στο Φορτ Τσάφι,
όπου είχε εργαστεί με Βιετναμέζους πρόσφυγες.
Πάντα έμοιαζε να δουλεύει με παιδιά
ή άτομα που ήθελαν βοήθεια.
Για κάποιους, τα αντικείμενα που άφησε
αποδεικνύουν ότι ο φόνος ήταν προμελετημένος.
Όχι μόνο είχε σχεδιάσει τη δολοφονία,
αλλά είχε προβλέψει και την αστυνομική έρευνα.
Για την υπερασπιστική του ομάδα, ωστόσο,
τα αντικείμενα είναι σαφείς ενδείξεις της παραφροσύνης του.
Άλλο ένα κομμάτι της εικόνας προέρχεται από τον δικηγόρο του,
Χέρμπερτ Άντλερμπεργκ, που έπεισε την έδρα
να θέσει τον Τσάπμαν υπό ψυχιατρική παρακολούθηση.
Τελεί υπό σύγχυση.
ΔΙΚΗΓΟΡΟΣ
Δείχνει, τουλάχιστον κατ' εμέ, να αδυνατεί να συνεργαστεί πλήρως
με τον δικηγόρο του αυτήν τη στιγμή, και...
Από ποια άποψη;
Οι απαντήσεις του δεν ανταποκρίνονται στις ερωτήσεις μου,
συγκεκριμένα όσες αφορούν το συμβάν αυτό καθαυτό.
Και θεώρησα σκόπιμο
να εξεταστεί ψυχιατρικά προτού προχωρήσουμε στις διαδικασίες.
ΝΟΣΟΚΟΜΕΙΟ ΜΠΕΛΒΙΟΥ
Μεταφέρεται για αξιολόγηση στην πτέρυγα φυλακών του Μπέλβιου.
Ο βοηθός επίτροπος Εντ Χέρσι αναμένει την άφιξή του.
Ήμουν στο Μπέλβιου όταν τον έφεραν.
Και, για την ακρίβεια, ανέβηκα στον όροφο
όπου ήταν η πτέρυγα φυλακών
μαζί του και με τον αστυνομικό που τον συνόδευε.
ΕΝΤ ΧΕΡΣΙ
Κι απείχαμε ελάχιστα.
Του είπα "Είσαι καλά"; Κι έγνεψε.
Θυμάμαι ότι σκεφτόμουν πόσο συνηθισμένος ήταν.
Δεν είχε τίποτα ιδιαίτερα ξεχωριστό επάνω του.
Προσπαθούσα να σκεφτώ πράγματα,
γιατί έπρεπε να πάω να πω στους ρεπόρτερ τι είχα δει.
Έμοιαζε σχεδόν γαλήνιος.
Φίλε μου, δεν πρόδιδε απολύτως κανένα συναίσθημα.
Αυτή είναι η πτέρυγα φυλακών του Μπέλβιου, όπου ο Μαρκ Τσάπμαν,
ο φερόμενος ως δολοφόνος του Τζον Λένον,
κρατείται σε κελί του δεύτερου ορόφου με έκτακτα μέτρα ασφαλείας
από τη Σωφρονιστική Υπηρεσία.
Ο Τσάπμαν είναι πλέον στα χέρια ειδικών ψυχιάτρων.
Η δρ Ναόμι Γκόλντστιν αξιολογεί την ψυχική υγεία και την ικανότητά του να δικαστεί.
ΝΑΟΜΙ ΓΚΟΛΝΤΣΤΙΝ, ΙΑΤΡΟΣ
Δεν έχει ξαναμιλήσει δημοσίως για τα ευρήματά της.
Τον στέλνουν μέσα, οπότε μπαίνει.
Και λέω "Γεια σας. Είμαι η δρ Γκόλντστιν. Καθίστε, παρακαλώ".
Ήθελα να μάθω τι συνέβη και πώς βρέθηκε εκεί.
Και μιλήσαμε αρκετή ώρα, αν θυμάμαι καλά.
Έδειξε πολλές διαφορετικές πλευρές.
Μπορούσε να γίνει κακός. Μπορούσε να γίνει γλυκός. Ήταν ιδιόρρυθμος.
Προσπαθούσε να αποφύγει να απαντά ευθέως,
οπότε ήταν ένας γρίφος.
"Λόγος συνεκτικός, συναφής και λογικός.
Πολύ αγχώδης, υπεροξυγονωνόταν, και εξαντλημένος,
μα είναι συνεργάσιμος, προσαρμοστικός και ανταποκρίνεται".
Δηλαδή, μου μιλούσε.
Όταν μπήκα στην κρεβατοκάμαρα με τη Γιόκο,
ακούγαμε να τραγουδούν τα τραγούδια του Τζον χιλιάδες άνθρωποι.
ΑΝΤΙΟ ΤΖΟΝ
Ο Ρίνγκο ήταν ο πρώτος που τηλεφώνησε και ήρθε από κοντά.
Ο Τζον λάτρευε τον Ρίνγκο. Τον μνημόνευε διαρκώς, με ενθουσιασμό.
Μπήκα στο Ντακότα.
Είπα στη Γιόκο "Ξέρω πώς νιώθεις".
Κι η γυναίκα, πολύ ντόμπρα, είπε "Όχι, δεν ξέρεις".
Γιατί όσο κοντά του κι αν ήμουν εγώ,
δεν ήμουν ούτε το μισό απ' όσο εκείνη.
ΑΣΤΥΝΟΜΙΑ ΜΗ ΔΙΑΣΧΙΖΕΤΕ
Κι όσο ήμασταν εκεί, κόσμος φώναζε στη Γιόκο "Βγες στο παράθυρο". Ή στον Σον.
Βασικά, καλύτερα θα ήταν
να την άφηναν στην ησυχία της, γιατί δεν πρόκειται να τον φέρουν πίσω.
Και δεν τη βοηθούσε όλο αυτό το πλήθος απ' έξω
να παίζει τη μουσική του.
Και μόλις βγήκαμε έξω,
δεν ήθελα ν' ακούω να μου λένε πόσο αγαπούσαν τους Beatles
ή τίποτα απ' αυτά, ενώ μόλις είχαμε χάσει τον Τζον.
Γιατί δεν πήγα να δω ένα "Σκαθάρι".
Πήγα να δω τη φίλη μου που δεν είχε σχέση με την μπάντα.
Αυτό έγραψε η Γιόκο στις 9 Δεκεμβρίου 1980.
"Δεν θα γίνει κηδεία για τον Τζον.
Θα οργανώσουμε μια σιωπηλή αγρυπνία για να προσευχηθούμε για την ψυχή του".
Ο Τζον επρόκειτο να αποτεφρωθεί
και η τέφρα του, μέχρι και σήμερα, παραμένει σε άγνωστη τοποθεσία.
Ο αιφνίδιος φόνος του Λένον, χωρίς κάποιο σαφές κίνητρο,
κάνει τους οικείους του να ζητούν απεγνωσμένα απαντήσεις.
Δεν το έχω ξαναπεί αυτό.
Κάτι που μου ζήτησε η Γιόκο ήταν να ερευνήσω τις διάφορες θεωρίες,
τις θεωρίες συνωμοσίας μετά τον φόνο του Τζον.
Κάποιοι πιστεύουν ότι από πίσω ίσως υπάρχουν κρυφές δυνάμεις.
ΟΙ ΗΠΑ ΣΠΑΝΕ ΡΕΚΟΡ ΣΕ ΓΕΝΟΚΤΟΝΙΕΣ!
Τη δεκαετία του 1970, εξέφραζε ανοιχτά απόψεις για την αμερικανική πολιτική ζωή,
κινητοποιώντας το τεράστιο ρεύμα του εναντίον του προέδρου Νίξον
και του πολέμου στο Βιετνάμ.
Είμαστε εδώ για να φέρουμε πίσω τα αγόρια, αλλά μην ξεχνάμε τη μηχανή!
Φέρτε πίσω τη μηχανή και τότε θα κάνουμε κάποια πρόοδο.
Κι οι δύο ήταν πεπεισμένοι ότι το κτίριο Ντακότα,
η περιοχή όπου διέμεναν, παρακολουθούνταν.
Δεν υπάρχει αμφιβολία
ότι οι μυστικές υπηρεσίες της χώρας,
είτε η CIA, είτε το FBI, είτε η Εθνική Ασφάλεια,
και πολλές άλλες, όντως τους παρακολουθούσαν.
Καταλαβαίνω τη διαφορά ενός φυσιολογικού τηλεφώνου
όταν το σηκώνω, κι όταν κάθε φορά που το σηκώνω κάνει ένα σωρό παράσιτα.
Άνοιγα την πόρτα κι έβλεπα τύπους να στέκονται απέναντι.
Έμπαινα στο αμάξι και μ' ακολουθούσαν.
Ξαφνικά, κατάλαβα ότι ήταν σοβαρό.
Με στοχοποιούσαν με κάποιον τρόπο.
Η παράνοια του Τζον και της Γιόκο ήταν βάσιμη.
Τα αρχεία του FBI, βάρους 12 κιλών,
τα οποία πήρε ο συγγραφέας Τζον Ουίνερ, αποκαλύπτουν
ότι ο Λένον θεωρούνταν πολιτική απειλή από την κυβέρνηση Νίξον.
Υπάρχουν εκατοντάδες επί εκατοντάδων σελίδες
προς τον διευθυντή του FBI από τον Ρίτσαρντ Νίξον,
στις οποίες αποφασίστηκε ότι ο Τζον κι η Γιόκο
έπρεπε να παρακολουθούνται και να καταγράφονται,
κι ελήφθησαν μέτρα στο ανώτατο κυβερνητικό επίπεδο...
ΟΛΟΙ ΟΙ ΕΞΤΡΕΜΙΣΤΕΣ ΕΠΙΚΙΝΔΥΝΟΙ
για να γίνει κάτι με το πρόβλημα Λένον.
Κανείς δεν έχει δώσει ευκαιρία στην ειρήνη.
Δοκίμασαν ο Γκάντι κι ο Μάρτιν Λούθερ Κινγκ, μα τους σκότωσαν.
Αν πίσω από τον θάνατό του ήταν κάποιος τρίτος,
πώς μπορεί να είχε εμπλακεί ο Μαρκ Τσάπμαν;
MKUltra. Αυτή είναι η κωδική ονομασία μυστικού εγχειρήματος της CIA,
όπου ανυποψίαστα άτομα χρησιμοποιούνταν σε πειράματα ελέγχου του νου.
Ο δρ Μίλτον Κλάιν, ειδικός παγκοσμίου φήμης στην ύπνωση,
αποτέλεσε σημαντικό κομμάτι του προγράμματος MKUltra της CIA.
Οι περισσότερες κρατικές υπηρεσίες που ασχολούνται με μυστικές επιχειρήσεις
ερευνούν την ύπνωση ως ένα εργαλείο
για την εκτέλεση συγκεκριμένων μυστικών επιχειρήσεων.
Ο δρ Κλάιν αργότερα θα επισκεφθεί τον Τσάπμαν στη φυλακή
και θα ενταχθεί στην υπερασπιστική ομάδα του.
Έγγραφα δείχνουν σαφώς ότι η CIA επιχειρούσε
να στρατολογήσει πράκτορες, τους οποίους ήλεγχε όσο το δυνατόν περισσότερο.
Είναι ο πλησιέστερος πειραματισμός στην πλύση εγκεφάλου.
Η CIA συναρπαζόταν με την ιδέα του ελέγχου του νου,
και κάποιοι πίστευαν ότι είχε κάποιον ρόλο στη δολοφονία του Ρόμπερτ Κένεντι.
Ο Σιρχάν λέει ότι θυμάται να είναι στο ξενοδοχείο το βράδυ του φόνου.
Θυμάται να βάζει καφέ σε μια όμορφη κοπέλα και μετά έχει κενό.
Μετά θυμάται να διασχίζει μια εσοχή γεμάτη με καθρέφτες
και να τον θαμπώνουν οι καθρέφτες.
Η υπεράσπιση πιστεύει ότι βρισκόταν σε κατάσταση υπνωτικής έκστασης.
Ο Σιρχάν θυμήθηκε ότι η πρώτη αντίδραση ήταν να σφίξει το χέρι του Κένεντι,
μα καθώς το πλήθος έτρεξε επάνω του, έβγαλε το όπλο.
Η παράξενη συμπεριφορά του Τσάπμαν αμέσως μετά τη δολοφονία
είναι ένας καίριος προβληματισμός για τον επικεφαλής ντετέκτιβ Ρον Χόφμαν.
Ήταν μόνος;
Μήπως συνεργαζόταν κάποιος κρυφά μαζί του;
Ήταν μια συνωμοσία;
Όλα αυτά τα ερωτήματα άρχισαν να απασχολούν κι εμένα και τους πάντες.
Στείλαμε την ομάδα στη Χαβάη
για να μιλήσει με φίλους και συγγενείς του.
Μιλήσαμε με την οικογένειά του.
Μιλήσαμε με οποιονδήποτε μπορέσαμε να βρούμε που τον γνώριζε.
Ήταν πολύ ήσυχος άνθρωπος συνήθως κι ήταν πολύ εργατικός.
Γλυκομίλητος, ήσυχος, ευφυής νεαρός.
Ήταν πολύ πνευματικό άτομο. Πολύ συνετός.
Γενικώς, η ζωή του Τσάπμαν παραμένει ένα μπερδεμένο μωσαϊκό.
Οι φίλοι του ακόμη προσπαθούν να ενώσουν τα κομμάτια,
ακόμη αναρωτιούνται
"Θα μπορούσε ο Μαρκ Τσάπμαν που γνωρίζουν τα τελευταία χρόνια
να είναι όντως ο ίδιος άνθρωπος που τώρα κατηγορείται για τον φόνο του Τζον Λένον;"
Ο Τσάπμαν παραμένει γρίφος
και τα ΜΜΕ παγκοσμίως θέλουν διακαώς, όσο κι η αστυνομία, να τον κατανοήσουν.
Σύντομα εντοπίζουν ένα πολύ στενό του άτομο, ελπίζοντας σε νέες αποκαλύψεις.
Ένας φύλακας τοποθετήθηκε στο διαμέρισμα των Τσάπμαν στον 21ο όροφο.
Η σύζυγος του Τσάπμαν, η Γκλόρια Άμπε,
λέγεται πως βρίσκεται μέσα με μια φίλη της κι αρνείται να μιλήσει στους ρεπόρτερ.
Πλησιάσαμε την πόρτα γύρω στις 07:00 σήμερα,
προτού να τοποθετηθεί ο φύλακας, κι ακούσαμε κλάματα.
Είχε πελαγώσει με τόσους δημοσιογράφους.
Χρειαζόταν νομική βοήθεια, οπότε τηλεφώνησε σ' εμένα.
Σκέφτηκα ότι ο πιο αποτελεσματικός τρόπος ήταν να συγκεντρώσω όλον τον Τύπο...
ΜΠ. ΧΑΡΤ ΔΙΚΗΓΟΡΟΣ
να τους αφήσω να ρωτήσουν οτιδήποτε θέλουν και να τελειώνουμε.
Ως θαυμάστρια των Beatles,
θρηνώ για τον θάνατο του Τζον Λένον και νιώθω μεγάλη θλίψη για τη σύζυγό του,
τη Γιόκο, και τον γιο του, τον Σον.
Θέλω μόνο να πω ότι λυπάμαι πάρα πολύ που έπρεπε να συμβεί αυτό
στη Γιόκο Όνο και στην οικογένειά της, και που έπρεπε να πεθάνει ο άντρας της.
Όταν την άκουσα να λέει "Είναι πολύ κρίμα που έπρεπε να πεθάνει",
δεν ήξερα αν ήταν απλώς μια ατυχής επιλογή λέξεων εκ μέρους της Γκλόρια.
Γιατί δεν έπρεπε να πεθάνει αν δεν πήγαινε να τον σκοτώσει ο Τσάπμαν.
Δεν νομίζω ότι υποδήλωνε οποιαδήποτε γνώση ότι επρόκειτο να πεθάνει.
Δεν πιστεύω ότι είχε αποδεχτεί σ' εκείνο το σημείο
την πραγματικότητα ότι τον σκότωσε ο άντρας της.
Η Γκλόρια δεν έκανε τίποτα, ούτε συμμετείχε με οποιονδήποτε τρόπο
σε αυτήν τη διαδρομή, με τρόπο συνειδητό,
ούτε παρείχε την παραμικρή στήριξη στις πράξεις του Μαρκ.
Δεν παρέκκλινε ιδιαίτερα από εκείνη την ειλικρινή,
αντικειμενική δήλωση.
Θα περίμενα περισσότερο συναίσθημα.
Νομίζω, είναι έτσι ως άνθρωπος.
Είμαι χριστιανή και πιστεύω ότι η συγχώρεση είναι σπουδαίο πράγμα.
Πάντα θεωρούσα ότι είμαι άνθρωπος που συγχωρεί.
Η Γκλόρια απαντά σε ερωτήσεις του Τύπου,
αλλά υπάρχουν πλευρές της σχέσης της με τον Τσάπμαν που δεν αποκαλύπτονται.
Μου είπε ότι αφού παντρεύτηκαν, ο Τσάπμαν
άρχισε να πίνει και μέχρι που τη χτύπησε αρκετές φορές.
Και μετά, ήταν ατημέλητος και χαμένος.
Κι αυτό την έκανε να αμφισβητήσει έντονα την ψυχική του υγεία.
Πίσω στη Νέα Υόρκη, η ψυχίατρος δρ Ναόμι Γκόλντστιν
έχει καταλήξει σε ένα συμπέρασμα που αφορά στην ικανότητά του να δικαστεί.
Η ικανότητα παρουσίας σε δίκη καθορίζεται ως η ικανότητα
να αντιλαμβάνεται την κατηγορία και να συνεργάζεται προς υπεράσπισή του.
Δεν είπε τίποτα ελάχιστα ψυχωσικό.
Καμία απόδειξη για παραισθήσεις ή ψευδαισθήσεις.
"Τελική αξιολόγηση: Ικανός να δικαστεί".
Κάντε άκρη, παιδιά. Ελάτε, παιδιά, κάντε στην άκρη. Ελάτε.
Ενώ επίκειται η δίκη, το αίσθημα κατά του Τσάπμαν
μετατοπίζει το κλίμα από τη θλίψη στον θυμό.
ΑΠΕΙΛΕΣ ΘΑΝΑΤΟΥ ΣΤΟΝ ΣΥΝΗΓΟΡΟ!
Κύριε Άντλερμπεργκ, γιατί παραιτηθήκατε;
Αποδεικνύεται αβάστακτο και για τον συνήγορό του.
Τηλεφωνήματα από τρελούς, περίεργους. Τα τηλέφωνά μου ήταν διαρκώς κατειλημμένα.
Ένιωσα ότι δεν θα μπορούσα να τον υπερασπιστώ
με όλες μου τις δυνάμεις υπό τέτοιες συνθήκες.
Πίσω.
ΨΥΧΙΑΤΡΙΚΟ ΝΟΣΟΚΟΜΕΙΟ
Εικάζαμε ότι πολλοί άνθρωποι ευχαρίστως θα του επιτίθεντο,
γιατί είχαμε ένα άτομο που μόλις είχε δολοφονήσει ένα "Σκαθάρι".
Έπρεπε, λοιπόν, να βρούμε το πιο ασφαλές μέρος στο σύστημά μας,
και μέσα σ' ένα βράδυ αποφασίστηκε
ότι αυτό ήταν ένα αναρρωτήριο στο Ράικερς Άιλαντ.
Ο Τσάπμαν μεταφέρθηκε από το Μπέλβιου μετά από χιονοστιβάδα απειλών θανάτου.
Η φυλακή Ράικερς Άιλαντ είναι στον ποταμό Ιστ,
προσβάσιμη μόνο από γέφυρα,
κι είναι αρκετά απόμερη, δεδομένου ότι βρίσκεται στη Νέα Υόρκη.
Εκείνη η απομόνωση την έκανε ιδανική για κάποιον όπως ο Τσάπμαν.
Εν μέσω αυξανόμενης εχθρότητας,
ένας νεαρός και σχετικά άπειρος δικηγόρος εμφανίζεται στο προσκήνιο.
Ο 37χρονος Τζόναθαν Μαρκς λέει
ότι του τηλεφώνησαν σήμερα για να αναλάβει την υπόθεση.
Είπε στους ρεπόρτερ ότι δεν έβρισκε λόγο να μην το κάνει.
Υπάρχει μεγάλη οργή για τον κύριο Τσάπμαν και τον αναλαμβάνετε εσείς.
Πώς αισθάνεστε γι' αυτό;
Δεν νομίζω ότι οποιοσδήποτε νιώθει οργή για τον κο Τσάπμαν
θα την ξεσπούσε σ' εμένα.
Είμαι απλώς ένας δικηγόρος που εκπροσωπεί έναν πελάτη.
Για να βοηθήσει στην υπόθεση,
ο Μαρκς επιστρατεύει έναν νεαρό δικηγόρο, τον Ντέιβιντ Σαγκς.
Κατ' εμέ, και τότε και τώρα,
το σημαντικότερο κάλεσμα για έναν δικηγόρο...
ΝΟΜΙΚΗ ΟΜΑΔΑ ΤΣΑΠΜΑΝ
είναι να υπερασπιστεί έναν μη δημοφιλή ποινικό κατηγορούμενο.
Μα δεν υπάρχει αμφιβολία ότι ένιωθες την πίεση.
Είχα εργαστεί και σε αρκετές άλλες πολύκροτες υποθέσεις.
Μα, όπως αποδείχθηκε, αυτή ήταν ένα τεράστιο άλμα,
πέρα από οτιδήποτε άλλο είχα αναλάβει.
Στην προετοιμασία για τη δίκη,
η υπερασπιστική ομάδα του Τσάπμαν αρχίζει να τον επισκέπτεται στη φυλακή.
Είναι Κυριακή
και βρίσκομαι στο Ράικερς Άιλαντ για να δω τον Μαρκ Τσάπμαν.
Καταγράφουν πλέον κάθε συζήτηση που κάνουν μαζί του.
Χαίρομαι πολύ που σε εκπροσωπώ.
Αυτές οι συζητήσεις δεν έχουν ακουστεί ποτέ ξανά δημοσίως.
Υπόσχεσαι ότι... Θα ρωτήσω μόνο μια φορά και τέλος.
Θα μείνεις στο πλευρό μου;
Το υπόσχομαι.
Και μπορείς να με ρωτήσεις όσες φορές θες.
Ήταν αλλόκοτο, γιατί κάποιες φορές που του μιλούσες
έμοιαζε πολύ φυσιολογικός.
Και ξαφνικά...
Την επόμενη στιγμή ξεστόμιζε κάτι που ήταν τόσο παράξενο,
που συνειδητοποιούσες "Ναι, τρελός είναι".
Πες μου τι έγινε.
Είναι μια κάπως τρελή σκέψη.
Πίστευα ότι θα μεταμορφωνόμουν σε κάποιον αν τον σκότωνα.
Σε τι θα μεταμορφωνόσουν;
Ξέρεις το Ο Φύλακας στη Σίκαλη;
- Ναι. - Το είχα επάνω μου.
Πίστευα ότι θα μεταμορφωνόμουν στον ήρωα του βιβλίου.
Τώρα συνειδητοποιώ ότι...
- Σε τι θα μεταμορφωνόσουν, υποτίθεται; - Σε Χόλντεν Κόλφιλντ.
Πίστευε ότι θα μεταμορφωνόταν κυριολεκτικά στον Χόλντεν Κόλφιλντ,
τον χαρακτήρα στο βιβλίο Ο Φύλακας στη Σίκαλη.
Θα μεταμορφωνόταν από έναν αρκετά μεγαλόσωμο νεαρό,
σε έναν ψηλόλιγνο έφηβο.
Δεν έβγαζε νόημα.
Δεν ήταν κανένα μυστήριο. Ξεκάθαρα πυροβόλησε τον Λένον.
Δεν έκανε προσπάθεια να το σκάσει.
Το ερώτημα θα ήταν
"Ποια ήταν η ψυχική του κατάσταση όταν διέπραξε το έγκλημα;"
Σκοπός μας ήταν να αποδείξουμε στους ενόρκους ότι αυτός ο άνθρωπος
όντως ήταν παράφρων και ως εκ τούτου έχρηζε
ψυχιατρικής φροντίδας
κι όχι τιμωρίας σε μια φυλακή.
Η εισαγγελία, ωστόσο, δεν αποδέχεται την παραφροσύνη.
Εάν κάποιος έπασχε από μια ψυχική νόσο τόσο σοβαρή...
ΚΙΜ ΧΟΓΚΡΙΦ ΕΙΣΑΓΓΕΛΕΑΣ
που άρπαζε ένα όπλο και το περνούσε για μπανάνα,
αυτός θα ήταν ένας τρόπος να εδραιωθεί υπεράσπιση παραφροσύνης.
Μα, κατά την άποψή μας, δεν έπασχε από κάποια ψυχική νόσο.
Ήξερε τι έκανε, είχε όπλο κι έκανε την προβλεπόμενη χρήση του.
Και ήξερε ότι αυτό ήταν λάθος,
διότι, μετά τον φόνο, περίμενε να φτάσει η αστυνομία.
ΜΕΓΑΡΟ ΠΟΙΝΙΚΩΝ ΔΙΚΑΣΤΗΡΙΩΝ
Τι θα εξετάσει ο ψυχίατρος;
- Πότε θα εξεταστεί; - Τι και γιατί.
Και για ποιον λόγο;
Θα εξετάσουν την πνευματική του κατάσταση κατά την πράξη.
Ο επικεφαλής συνήγορος Τζόναθαν Μαρκς
αποκαλύπτει πλέον έναν αντιφατικό διορισμό στην ομάδα του.
Έχω επιλέξει την αφρόκρεμα.
Ποιους;
Ο Μίλτον Κλάιν δεν είναι υπνωτιστής;
Ο Μίλτον Κλάιν είναι κλινικός ψυχολόγος
και πράγματι χρησιμοποιεί την ύπνωση ως διαγνωστικό εργαλείο.
Έχει προσλάβει τον πρώην σύμβουλο
του προγράμματος ελέγχου του νου της CIA, τον δρα Μίλτον Κλάιν.
Μπορείς να τους εκπαιδεύσεις στη χρήση όπλων αδιακρίτως.
Μ. ΚΛΑΪΝ ΨΥΧΟΛΟΓΟΣ
Να πυροβολούν ανθρώπους με ελάχιστο συναίσθημα ή σκέψη,
χωρίς κανέναν δισταγμό, χωρίς έγνοια.
Μαρκ, από δω ο δρ Μίλτον Κλάιν.
Τι κάνεις, Μαρκ; Χαίρω πολύ.
Αν ο φόνος όντως έχει κρυφές πτυχές,
ο δρ Κλάιν ελπίζει να τις αποκαλύψει μέσω της ύπνωσης.
Αυτό που θέλω, Μαρκ, είναι να εστιάσεις το βλέμμα στο ταβάνι.
Άρχισε να κλείνεις τα βλέφαρα απαλά.
Άσε όλο το σώμα σου να χαλαρώνει,
από την κορυφή του κεφαλιού μέχρι τα ακροδάχτυλά σου.
Κι άσε τον εαυτό σου να νιώσει ολοένα πιο βαθιά χαλάρωση.
Βαθύτερη και βαθύτερη και βαθύτερη.
Είμαι σε πολύ αλλόκοτη κατάσταση. Πολύ χαλαρός.
Έχει αυτήν την επίδραση, έτσι;
Προσπάθησε να οπτικοποιήσεις εκείνη τη σκηνή.
- Του θανάτου; - Ναι.
Εντάξει. Καθόμουν κάτω και σταμάτησε ένα αμάξι.
Κι ήξερα ότι ήταν εκείνος, οπότε είπα "Αυτό είναι".
Άνοιξε η πόρτα. Βγήκε η Γιόκο, και της έγνεψα.
Και μετά βγήκε εκείνος.
Κοίταξα τον Τζον καθώς περνούσε.
Και μετά έφυγα απ' το πεζοδρόμιο,
διέσχισα γύρω στα δυο μέτρα, γύρισα και τον κοίταξα,
έβγαλα το όπλο απ' την τσέπη μου...
τον σημάδεψα κι αμέσως πυροβόλησα.
Και τις πέντε βολές.
Και μετά με έπιασαν, και τότε είπα "Είμαι ο Φύλακας στη Σίκαλη".
Θυμάσαι πώς ένιωθες; Μόνο το συναίσθημα.
Ένιωθα σαν να μην ήμουν εγώ, αλλά ήμουν. Το έκανα και θυμάμαι να το κάνω.
Και ποιο τμήμα του μυαλού σου πήρε την απόφαση;
Βλέπω μια πάλη.
Ένα κομμάτι μου δεν ήθελε, ένα άλλο ήθελε.
Το μόνο που θυμάμαι είναι μια φωνή στο κεφάλι μου
που έλεγε "Κάν' το, κάν' το, κάν' το", τη στιγμή που περνούσε μπροστά μου.
Και το έκανα.
Και τώρα θα ακολουθήσουν δέκα λεπτά σιωπηλής προσευχής,
όπως ζήτησε η Γιόκο Όνο,
- για την ψυχή του Λένον. - Κυρίες και κύριοι,
παρακαλώ, κλείστε όλα τα ραδιόφωνα.
Παρακαλώ, σταματήστε οποιαδήποτε πώληση οποιουδήποτε προϊόντος.
Διαλογιστείτε σιωπηλά. Ξεκινάμε τώρα.
Ας προσευχηθούμε όλοι. Σας ευχαριστώ.
Ενώ ο Τσάπμαν ετοιμάζεται για δίκη,
χιλιάδες συγκεντρώνονται στην αγρυπνία για τον Λένον στο Σέντραλ Παρκ.
Ένας από αυτούς έχει παρακολουθήσει τα πρόσφατα γεγονότα ιδιαίτερα προσεκτικά.
Το όνομά του είναι Τζον Χίνκλεϊ Τζούνιορ.
Κι εκείνος έχει ένα αντίτυπο του Ο Φύλακας στη Σίκαλη.
Και πρόκειται να πυροβολήσει τον πρόεδρο των Ηνωμένων Πολιτειών.
ΣΤΟ ΕΠΟΜΕΝΟ
Ο Μαρκ Τσάπμαν έχει δηλώσει αθώος λόγω παραφροσύνης.
Ο Θεός τού είπε να το κάνει.
Είναι ένοχος, γιατί δεν πιστεύω την υπεράσπιση παραφροσύνης.
Δεν ήταν ψυχικά ασθενής.
Η πρόθεσή του ήταν να αποκτήσει δόξα.
Ο ΑΝΤΡΑΣ ΠΟΥ ΣΚΟΤΩΣΕ ΤΟΝ ΛΕΝΟΝ
Υπό οποιεσδήποτε άλλες συνθήκες,
θα είχε δικαστεί ως παράφρων.
Σκότωσε τον λάθος άνθρωπο.
Υποτιτλισμός: Εύα Τανταλίδου